Vyhodnotenie pripomienkového konania
Návrh nariadenia vlády Slovenskej republiky o technických požiadavkách na ochranné konštrukcie chrániace vodiča pri prevrátení namontované pred sedadlom vodiča úzkorozchodných poľnohospodárskych kolesových traktorov a lesných kolesových traktorov

Spôsob pripomienkového konania: bežný (04.10.05 – 24.10.05)
Zoznam oslovených subjektov: Úrad vlády SR, Úrad vlády SR –Inštitút pre aproximáciu práva, podpredseda vlády SR a minister financií SR, podpredseda vlády a minister hospodárstva SR, podpredseda vlády SR a minister spravodlivosti SR, podpredseda vlády SR pre európsku integráciu, ľudské práva a menšiny, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR,  Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad, Správa štátnych hmotných rezerv SR, Národná banka Slovenska, Generálna prokuratúra SR

Počet oslovených subjektov:	31	

Subjekty, ktoré nemali  pripomienky: Úrad vlády SR, podpredseda vlády SR pre európsku integráciu, ľudské práva a menšiny, Ministerstvo práce, sociálnych vecí a rodiny SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo hospodárstva SR, Ministerstvo životného prostredia SR, Ministerstvo obrany SR, Úrad jadrového dozoru SR, Úrad geodézie, kartografie a katastra SR, Úrad pre verejné obstarávanie, Úrad priemyselného vlastníctva SR, Protimonopolný úrad SR, Správa štátnych hmotných rezerv SR, Úrad pre štátnu službu, Národná banka Slovenska, Ministerstvo zdravotníctva SR, 

Počet vznesených zásadných pripomienok	1	
počet akceptovaných pripomienok	1	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	

Vysvetlivky k skratkám v tabuľke:
Z – zásadná
O – obyčajná
A – akceptovaná
CA - čiastočne akceptovaná 
N – neakceptovaná

Rezort	Pripomienka
	Typ	Vyh.	Spôsob vyhodnotenia
	
Úrad vlády SR – Inštitút pre aproximáciu práva	K § 1: V tomto ustanovení sa uvádza, že návrh nariadenia vlády sa vzťahuje na traktory uvedené v § 2 písm. a). Pritom § 2 návrhu nariadenia vlády obsahuje iba definíciu traktorov. Z toho dôvodu navrhujeme, aby ste toto ustanovenie preformulovali tak, aby z neho vyplývalo, že predkladané nariadenie vlády sa vzťahuje na traktory uvedené v § 2. 	O	A	Upravené.	
	K § 2: Podľa tohto ustanovenia sa predkladané nariadenie vlády vzťahuje na traktory s pneumatikami aj s nekonečnými pásmi. Smernica 87/402/EHS však odkazuje na článok 1 smernice 74/150/EHS, ktorý síce v odseku 1 definuje traktory ako motorové vozidlá vybavené pneumatikami alebo nekonečnými pásmi, no zároveň v odseku 2 vymedzuje, že uvedená smernica sa vzťahuje iba na traktory s pneumatikami. Keďže smernica 87/402/EHS odkazuje na celý článok 1 smernice 74/150/EHS, žiadame z § 2 návrhu nariadenia vlády vypustiť slová „alebo nekonečnými pásmi“.	O	A	Upravené.	
	Zároveň v súlade s definíciou traktorov obsiahnutou v čl. 1 smernice 74/150/EHS navrhujeme za údaj „6 km/h“ doplniť údaj o tom, že maximálna povolená konštrukčná rýchlosť je 40 km/h. 	O	N	Upravené v súlade s platnou smernicou 2003/37/ES; rýchlosť je najmenej 6 km/h (nie je interval od 6 do 40 km/h).	
	Ďalej žiadame, aby ste do textu tohto ustanovenia do písm. c) zapracovali odkaz na zodpovedajúcu hmotnosť nezaťaženého traktora definovanú v odseku 2.4 prílohy I smernice 74/150/EHS. Tento odkaz sa nachádza v čl. 1 smernice 87/402/EHS, nebol však zapracovaný do návrhu nariadenia vlády.	O	ČA	Znenie je upravené v súlade so smernicou 2003/37/ES, ktorá nahradila smernicu 74/150/EHS.	
	Navrhujeme, aby ste v súlade s preberanou smernicou 87/40/2/EHS v § 2 písm. b) vypustili slovo „minimálna“ a slovo „najužších“ nahradili slovom „užších.	O	A	Upravené.	
	K § 3 ods. 1: Keďže bod 1 prílohy I smernice 87/402/EHS obsahuje spätný odkaz na požiadavky ustanovené v bode 1 kódexu 6 OECD s výnimkou bodu 1.1, žiadame, aby boli požiadavky, ktoré musia ochranné zariadenia spĺňať, prebraté priamo do textu návrhu nariadenia vlády vo forme prílohy nariadenia vlády.
Príloha II smernice 87/402/EHS obsahuje prakticky iba spätný odkaz na technické požiadavky ustanovené v bode 3 kódexu 6 OECD. Z toho dôvodu žiadame, aby ste tieto technické požiadavky prebrali priamo do textu návrhu nariadenia vlády.	O	ČA	Upravené podľa záverov z porady SIAP a MDPT dňa 2.3.2006.
Slovenská republika pristúpila k Dohovoru o Organizácii pre hospodársku spoluprácu a rozvoj (oznámenie MZV SR č. 141/2001 Z. z). Predmetné kódy sú pre SR záväzné a sú dostupné v anglickom a francúzskom jazyku na MDPT SR alebo v technickej službe overovania vozidiel podľa § 25 ods. 1 písm. a) zákona č. 725/2004 Z. z. 	
	Nakoľko bod 2 prílohy I smernice 87/402/EHS odkazuje na bod 1 prílohy I smernice 87/402/EHS, ako aj na prílohy II, III a IV smernice 87/402/EHS, pričom bod I prílohy I a príloha II obsahujú spätné odkazy a prílohy III a IV boli zrušené, navrhujeme, aby aj bod 2 prílohy I smernice 87/402/EHS bol prebratý do textu návrhu nariadenia vlády.
Primerane k týmto zmenám je potrebné upraviť znenie ustanovenia § 3 ods. 1 návrhu nariadenia vlády.	O	A	Upravené v § 3 ods. 2 a 3. 
	
	K § 4 ods. 2 písm. b): Navrhujeme, aby ste v súlade s preberanou smernicou 87/402/EHS nahradili slovo „zozadu“ slovom „spredu“.	O	A	Upravené.	
	K § 4 ods. 7: Navrhujeme, aby ste v súlade s preberanou smernicou 87/402/EHS vložili za slová „typ alebo typy traktora“ slová „pre ktoré sa rozšírenie požaduje“ a za slová „poloha bodov, považovaných za pevné“ slová „vo vzťahu k ochrannej konštrukcii“.	O	A	Upravené.	
	K § 4 ods. 8: Navrhujeme, aby ste v súlade s preberanou smernicou 87/402/EHS vložili za slová „pre každý“ slovo „schválený“, za slová „typ ochrannej konštrukcie“ slová „a ich upevnenia na traktore“ a za slová „výrobcovi alebo zástupcovi výrobcu“ slová „traktora alebo ochrannej konštrukcie“.	O	A	Upravené.	
	K § 4 ods. 13 písm. a): Navrhujeme, aby ste do ustanovenia doplnili údaj o tom, že vzor osvedčenia je uvedený v prílohe VIII smernice 87/402/EHS.	O	A	Upravené.	
	K § 4 ods. 18: Kedˇže podľa čl. 8 smernice 87/402/EHS sa v uvedenom prípade vyžaduje, aby boli splnené požiadavky podľa prílohy IX smernice 87/402/EHS, ktoré sú prevzaté v texte návrhu nariadenia vlády, avšak podľa článku 2 smernice 2000/22/ES sa vyžaduje splnenie všetkých požiadaviek podľa smernice 87/402/EHS, navrhujeme, aby sa slová „podľa § 3“ nahradili slovami „podľa tohto nariadenia vlády“. 	O	A	Upravené.	
	K § 5 ods. 1: Žiadame doplniť za slová „príslušný štátny orgán“ odkaz na poznámku pod čiarou, v ktorej bude uvedený odkaz na príslušné ustanovenia zákona.
Ďalej navrhujeme, aby ste v súlade s preberanou smernicou 87/402/EHS vložili za slová „na trh“ slová „ z dôvodov týkajúcich sa ochrannej konštrukcie alebo jej pripevnenia“.	O
	A	Upravené.	
	K transpozičnej prílohe: Navrhujeme, aby ste do tranpozičnej prílohy doplnili údaj o tom, že smernica 87/402/EHS bola zmenená a doplnená aj Aktom o podmienkach pristúpenia a o úpravách zmlúv – pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994).	O	A		
Ministerstvo spravodlivosti SR	V predkladacej správe navrhujeme doplniť zhodnotenie finančných, ekonomických, enviromentálnych vplyvov a vplyvov na zamestnanosť a podnikateľské prostredie z dôvodu dosiahnutia súladu s Legislatívnymi pravidlami vlády Slovenskej republiky.	O	A	Upravené.	
	K prílohe k nariadeniu vlády: z dôvodu dosiahnutia súladu s článkom 20 ods. 3 Legislatívnych pravidiel vlády Slovenskej republiky, v prílohe k nariadeniu vlády Slovenskej republiky navrhujeme doplniť údaj o tom, či existuje preklad preberaných právnych aktov a o tom, kde sa takýto preklad nachádza.	O	N	Príloha je v súlade s platnými Legislatívnymi pravidlami vlády SR.	
	Pripomienky legislatívno-technického charakteru a ostatné pripomienky odporúčajúceho charakteru ú v návrhu zapracované, pokiaľ neodporovali sledovanému cieľu. 				
Ministerstvo pôdohospodárstva SR	V § 1 je potrebné vypustiť slová „písm. a)“, nakoľko poľnohospodárske kolesové traktory a lesné kolesové traktory sú definované v celom § 2.	O	A	Upravené.	
Ministerstvo kultúry SR	Znenie § 1 v navrhnutom znení nemá opodstatnenie a preto ho odporúčame vypustiť, prípadne vhodne preformulovať. Terajšie znenie tohto ustanovenia zavádza do návrhu nejasnosť tým, že odkazuje na kolesové traktory, ktoré by mali byť údajne uvedené v § 2 písm. a/. V ustanovení § 2 písm. a/ však návrh uvádza charakteristiku svetiel, nie spomínanú definíciu kolesových traktorov.	O	A	Upravené.	
	Znenie § 3 má v návrhu kľúčový význam, navrhujeme ho preto prepracovať tak, aby presne definoval základné znaky jednotlivých typov ochranných konštrukcií a ich náležitosti. Z kontextu napr. vyplýva, že sa rozlišuje medzi ochrannými konštrukciami, ktoré majú a tými, ktoré nemajú dva stĺpiky namontované pred sedadlom vodiča.	O	N	Znenie § 3 je postačujúce z hľadiska transpozície smernice.	
	V § 4 odporúčame v odseku 1 doplniť miesto podávania žiadosti o udelenie typového schválenia a znenie ostatných odsekov tohto ustanovenia legislatívne upraviť.	O	N	Ide o vykonávací predpis k zákonu č. 725/2004 Z.z. 
Upravené rovnako ako v obdobných aproximačných nariadeniach.	
Ministerstvo financií SR	Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátnych orgánov (§4, 5 a 6) s LP vlády SR (§ 7, príloha) a s prílohou č. 2 týchto pravidiel (úvodná veta, poznámka pod čiarou k odkazu 1).	O	ČA	Nezavádzajú sa nové kompetencie štátnych 
orgánov.
Kompetencia štátneho dopravného úradu v oblasti typového schvaľovania podľa § 4 vychádza zo zákona č. 725/2004 Z.z., a to z§  99 písm. o) bod 2., § 5 ods. 5, 11 a 20, § 6 ods.  5, 7 a 10, § 7 ods. 6, 9 a 13, § 8 ods. 10 a 17;  kompetencie príslušných štátnych orgánov uvedených v § 5 vychádzajú z osobitných predpisov. Pôvodný § 6 bol vypustený.	
Úrad pre normalizáciu, metrológiu a skúšobníctvo SR	V § 1 odporúčame vypustiť slová „písm. a)“.	O	A	Upravené.	
Generálna prokuratúra SR	Odporúčame v § 1 vymedziť predmet úpravy tohto nariadenia vlády. Pokiaľ mienite v texte odkazovať na konkrétne ustanovenia nariadenia vlády, bolo by vhodné citovať celé ustanovenie a nie jeho časť (§ 2).	O	ČA	Znenie je upravené.	
Ministerstvo vnútra SR
(po termíne)	V názve návrhu nariadenia je potrebné slovo „alebo“ nahradiť slovami „traktorov a“ (čl. 4 ods. 3 Legislatívnych pravidiel vlády SR).	O	A	Znenie je upravené.	
	V úvodnej vete návrhu nariadenia je potrebné vypustiť slová „v znení neskorších predpisov“ (bod 49. prílohy č. 2 Legislatívnych pravidiel vlády SR).	O	N	Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.	
	V § 4 ods. 5 a 18 je potrebné vypustiť druhú vetu ako nadbytočnú.	O	A	Upravené.	
	§ 4 ods. 9 a 14 je potrebné preformulovať, nakoľko z nich nie je zrejmé, čo to majú byť za opatrenia, akou formou majú byť prijímané, voči komu majú smerovať, čo pokladáme za netransparentné a v rozpore s čl. 2 ods. 2 Ústavy Slovenskej republiky – zásadná pripomienka.	Z	A	Znenie je upresnené.	
	V § 5 ods. 1 je potrebné začať text slovom „Nemožno“.	O	N	Upravené rovnako ako v obdobných aproximačných nariadeniach.